
ᐅᖃᐅᓯᒃᓴᑦ
ᓯᕗᓕᖅᑎ ᔮᓐ ᒪᐃᓐ ᐃᓕᓴᖅᓯᕗᖅ ᓄᓇᕘᑉ ᑭᐅᓂᕆᔭᖓᓂᒃ ᐳᕆᑎᔅ ᐃᐅᐄᔅ ᖃᖓᑕᓲᖓ ᐊᓯᐊᓄᐊᖅᑕᐅᓚᐅᕐᓂᖓᓄᑦ
ᔪᓚᐃ 24, 2026
ᐃᖃᓗᐃᑦ, ᓄᓇᕗᑦ 
ᐅᓪᓗᒥ, ᓄᓇᕗᒻᒥ ᓯᕗᓕᖅᑎ ᔮᓐ ᒪᐃᓐ ᓴᖅᑭᑦᑎᖅᑲᐅᕗᖅ ᐅᑯᓂᖓ ᐅᖃᐅᓯᒃᓴᓂᒃ: 
"ᐊᑦᑕᕐᓇᙱᑦᑐᒥᒃ ᐊᒻᒪ ᐊᐅᓚᑕᐅᑦᑎᐊᖅᑐᒥᒃ ᑭᐅᔾᔪᑕᐅᓚᐅᖅᑐᖅ ᐃᑉᐸᒃᓴᖅ ᓴᖑᑎᑕᐅᓚᐅᖅᑎᓪᓗᒍ ᐳᕆᑎᔅ ᐃᐅᕐᔅ ᖃᖓᑕᓲᖓ 53 ᐃᖃᓗᖕᓄᑦ ᑕᑯᒃᓴᐅᑎᑦᑎᓚᐅᖅᐳᖅ ᖃᓄᖅ ᐱᓕᕆᐊᖑᔪᓐᓇᕐᒪᖔᑦ ᐃᓄᐃᑦ ᑲᑎᙵᑎᓪᓗᒋᑦ ᐃᑲᔪᖅᑐᐃᓪᓗᑎᒃ ᐊᓯᒥᓂᒃ. ᓂᕆᐅᓇᙱᑦᑐᒃᑯᑦ ᓴᖅᑭᑦᑐᖃᖅᑎᓪᓗᒍ, ᑲᑐᔾᔨᖃᑎᒌᑦ ᐱᓕᕆᑲᐅᖅᑐᓚᐅᖅᐳᑦ ᐃᑭᒪᔪᑦ ᐊᒻᒪ ᖃᖓᑕᓲᓕᕆᔨᑦ ᑲᒪᒋᔭᐅᑦᑎᐊᕋᓗᐊᕐᒪᖔᑕ ᐊᒻᒪ ᐃᑲᔪᖅᓱᖅᑕᐅᑦᑎᐊᖁᓪᓗᒋᑦ.
ᖁᔭᓕᑦᓯᐊᖅᐸᒃᑲ ᐳᕆᑎᔅ ᖃᖓᑕᔫᓕᕆᔨᖏᑦ, ᐃᖃᓗᓐᓂ ᒥᑦᑕᕐᕕᒻᒥ ᐊᐅᓚᑦᓯᔩᑦ ᒥᑦᑕᕐᕕᒻᒥᓗ ᐃᖅᑲᓇᐃᔭᖅᑏᑦ, ᒥᑦᑕᕐᕕᒻᒥ ᖃᑦᑎᕆᔨᒃᑯᑦ, ᐃᖃᓗᓐᓂ ᖃᑦᑎᕆᔨᒃᑯᑦ, ᑲᓇᑕᒥ ᑭᓪᓕᒋᔭᐅᔪᓄᑦ ᐱᔨᑦᓯᕋᖅᑎᒃᑯᑦ, ᐸᓖᓯᒃᑯᑦ, ᑭᒃᑯᑐᐃᓐᓇᓂᒃ ᐊᑦᑕᕐᓇᖅᑕᐃᓕᒪᔪᓕᕆᔨᒃᑯᑦ ᑲᓇᑕᒥ, ᓄᓇᕗᒻᒥ ᑐᐊᕕᕐᓇᖅᑐᓕᕆᔨᒃᑯᑦ ᐊᐅᓚᑦᓯᔨᖏᑦ, ᓄᓇᕗᒻᒥ ᐱᓕᕆᕝᕖᖅ, ᐊᓯᖏᓪᓗ ᐅᓄᖅᑐᑦ ᐱᓕᕆᖃᑎᒌᓚᐅᖅᑐᑦ ᐃᑲᔪᖅᑐᐃᓪᓗᑎᒃ ᑕᒪᑐᒥᖓ ᑭᐅᔾᔪᑕᐅᔪᒥᒃ. ᓇᑯᕐᒦᕈᒪᕙᒃᑲ ᐃᑭᒪᔪᑦ ᖃᖓᑕᔫᒥᓪᓗ ᐱᓕᕆᔨᐅᔪᑦ ᕿᓄᐃᓵᕈᓐᓇᑦᓯᐊᓚᐅᕐᒪᑕ ᐱᓕᕆᖃᑎᒌᑦᓯᐊᓚᐅᕐᓂᖏᓐᓄᓪᓗ ᖃᓄᐃᑦᑐᖃᖅᑎᓪᓗᒍ. ᐃᓕᑕᕆᔪᒪᒻᒥᔭᒃᑲ ᓄᓇᓕᓐᓂ ᓇᒻᒥᓂᖃᑦᑎᐅᔪᑦ, ᑲᑐᔾᔨᖃᑎᒌᖑᔪᑦ ᐊᒻᒪᓗ ᓄᓇᓕᒻᒥᐅᑦ ᐃᑲᔪᕆᐊᓚᐅᖅᑐᑦ. ᐱᓕᕆᔨᓪᓚᕆᐅᓂᕐᓄᑦ, ᑐᙵᓇᕐᓂᕐᓄᑦ ᐃᑲᔪᕈᒪᓂᓐᓄᓪᓗ ᑕᑯᑦᓴᐅᑎᓪᓗᒍ ᑐᙵᓇᕐᓃᑦ ᑐᙵᓇᕐᓂᕐᓗ ᓄᓇᕗᒻᒥ ᖃᐅᔨᒪᔭᐅᓂᖓᓄᑦ.
ᑭᒡᒐᖅᑐᖅᖢᒋᑦ ᓄᓇᕗᑦ ᒐᕙᒪᒃᑯᖏᑦ, ᖁᔭᓐᓇᒦᖑᔪᓯ ᑕᒪᔅᓯᑦᑎᐊᖅ ᐃᑲᔪᓚᐅᖅᑐᓄᑦ ᑕᒪᑐᒧᖓ ᑭᐅᔾᔪᑕᐅᔪᒧᑦ. ᒪ'ᓇ."
###


ᑐᓴᒐᒃᓴᓂᑦ ᖃᐅᔨᒋᐊᕐᕕᒃᓴᖅ:

ᔪᐊᓇ ᐊᕙ
ᐱᕙᓪᓕᐊᔪᓂᑦ ᑎᑎᕋᖅᑎ
ᐊᒡᓚᕝᕕᖓ ᓯᕗᓕᖅᑎ ᔮᓐ ᒪᐃᓐ
867-975-5059
Jawa7@gov.nu.ca
ᐅᖃᐅᓯᒃᓴᑦ ᐊᑐᐃᓐᓇᐅᔪᑦ ᐃᓄᒃᑎᑐᑦ, ᖃᓪᓗᓈᑐᑦ ᐃᓄᐃᓐᓇᖅᑐᓐ ᐅᐃᕖᑐᓪᓗ ᐅᕙᙵᑦ www.gov.nu.ca.
Statements are available in Inuktitut, English, Inuinnaqtun and French on www.gov.nu.ca.
Uqautit hailihimajun Inuktitut, Qablunaatun, Inuinnaqtun Uiuitullu uvani www.gov.nu.ca.
Les communiqués de presse sont disponibles en inuktitut, en anglais, en inuinnaqtun et en français au www.gov.nu.ca.

